มีลิ่มคล้ายๆตกขาวสีน้ำตาลเข้ม ปนกับเลือดหลังประจำเดือนหมดประมาณ 2 อาทิตย์ค่ะ ไม่เคยมีเพศสัมพันธ์ หรือสอดใส่อวัยวะของผู้ชายเลย พึ่งมีหลังจากไข่ตก ได้ประมาณ2 วัน เป็นอะไรรึป่าวคะ
สวัสดีค่ะ เลือดออกผิดปกติทางช่องคลอดที่ไม่ใช่ประจำเดือน อาจเกิดจาก-มีการติดเชื้อภายในช่องคลอดหรือปากมดลูก-มีการบาดเจ็บของช่องคลอดเช่นมีรอยแผลฉีกขาด-มีต่ิงเนื้อที่ปากมดลูก-อิทธิพลของยาบางชนิดที่มีส่วนประกอบของฮอร์โมนเพศ-วัยรุ่นที่เริ่มมีประจำเดือนใหม่ๆ อาจมีฮอร์โมนที่ยังไม่คงที่ได้-ภาวะเครียด-ภาวะแทรกซ้อนจากการตั้งครรภ์สัญญาณอันตรายที่ควรไปพบสูตินรีแพทย์เช่นเลือดออกจากช่องคลอดมากติดต่อวันทุกวันหรือวันเว้นวัน ประจำเดือนมาผิดปกติเช่นมาช้าหรือมาเร็วเกินไป มีตกขาวสีหรือกลิ่นผิดปกติ ปวดหน่วงท้องน้อยร่วมด้วยการดูแลตัวเองเบื้องต้น สังเกตอาการดังกล่าวไป ออกกำลังกายสม่ำเสมอ ไม่ซื้อยาปรับฮอร์โมนใดๆมารับประทานเอง ไม่สวนล้างช่องคลอด ถ้าเป็นผู้หญิงโสดอายุมากกว่า 35 ปี แม้ไม่เคยมีเพศสัมพันธ์ก็ควรไปคัดกรองมะเร็งปากมดลูกทุกปีด้วยค่ะ